Hotto bun ปกติเราจะเจอที่กรุงเทพ แวะชิมกันก้บ่อยครั้ง แต่เป็นแบบ food truck มาเจอที่เชียงใหม่ ที่นี่เป็นร้านให้นั่ง แต่ร้านยังคงคอนเซ็ปเดิม สั่งแล้ว จ่ายเงินก่อน แล้วร้านจะเอามาเสิร์ฟให้ 

เมนู ที่นี่จะมีบัน 4 แบบ เป็นบันหมูพิริคาระ บันหมูตุ๋น บันไก่กรอบ บันปลาจะซื้อแบบเป็นชิ้น หรือแบบเซ็ตก้ได้ แบบเซ็ตจะมีแบบมินิ เป็นบัน+เครื่องดื่ม หรือฮ็อทโตะเซ็ต เซ็ตนี้จะมีเชคฟรายด์เพิ่ม

เราเลือกแบบ Hotto set 145 บาท เราเลือกบันหมูพิริคาระ เลือกบันชนิดนี้ต้องเพิ่มเงินอีก 10 บาท และเลือกเครื่องดื่มเป็นชาบาร์เลย์ กีวี ได้เครื่องดื่มมาก่อน หน้าตาน่ารัก สีของบาร์เลย์ตัดกับสีเขียวได้สวย รสชาติชาบาร์เลย์ออกจืด แต่กีวีเป็นรสหวานปนเปรี้ยว อร่อยดี

บันหมูพิริคาระ เป็นสูตรแนะนำของทางร้าน เป็นหมูตุ๋นที่ใส่ซอสพริกของญี่ปุ่น โรยสาหร่ายและงา ตัวบันหรือเบอร์เกอร์จะมีลักษณะคล้ายซาลาเปา ที่สอดไส้มาเหมือนกับแฮมเบอร์เกอร์
 จะมีลักษณะคล้ายหมั่นโถว และสอดไส้ ตัวแป้งจะโดดเด่นมากคือความนุ่มของแป้ง รสชาติขิงหมูมีความเผ็ดของซอสพริกและได้ความหวานจากเนื้อหมู 

เชคฟรายด์ เป็นเฟรนฟรายด์ที่ผ่านการเชคหรือปรุงรสชาติมาแล้ว เฟรนฟรายด์กรอบมาก มาพร้อมซอสชิลลี่ชีส ที่เป็นสูตรทางร้าน อร่อยเข้ากันได้ดีมากๆ